ΠΡΟΚΗΡΥΞΗ ΙΣΤΙΟΠΛΟΪΚΟΥ ΑΓΩΝΑ ΑΝΟΙΚΤΗΣ ΘΑΛΑΣΣΑΣ

«ΑΝΑΣΑ ΖΩΗΣ 2022»

**ΚΥΡΙΑΚΗ 10 Απριλίου 2022**

1. ΟΡΓΑΝΩΣη – τοπος διεξαγωγης

O ΣΕΑΝΑΤΚ προκηρύσσει τον ιστιοπλοϊκό αγώνα **«ΑΝΑΣΑ ΖΩΗΣ 2022»** για σκάφη ανοικτής θάλασσας καταμετρημένα κατά ORC (International, Club ή Non-Spinnaker) και IRC. Ο αγώνας θα διεξαχθεί τη Κυριακή 10 Απριλίου 2022 στην περιοχή του Σαρωνικού Κόλπου.

1. ΓΡΑΜΜΑΤΕΙΑ

Η διεύθυνση της Γραμματείας και της Επιτροπής Αγώνων είναι:

ΣΕΑΝΑΤΚ

Ναυταθλητική Μαρίνα Δέλτα

Τηλέφωνα : 210 4130805

E mail: seanatk@otenet.gr

Ιστοσελίδα : www.seanatk.gr

Η Γραμματεία λειτουργεί τις εργάσιμες ημέρες από 12:00 έως 16:00

1. ΚΑΝΟΝΙΣΜΟΙ

Ο αγώνας θα διεξαχθεί σύμφωνα με τους παρακάτω κανονισμούς, όπως αυτοί θα ισχύουν την ημέρα του αγώνα :

* Οι Διεθνείς Κανόνες Ιστιοδρομιών (Racing Rules of Sailing) της World Sailing 2021–2024.
* Οι Κανόνες Εξοπλισμού Ιστιοπλοΐας της World Sailing (Equipment Rules of Sailing, ERS) 2021-2024.
* Οι Διεθνείς Κανόνες του ORC Rating Systems – ORC International & ORC Club.
* Ο Διεθνής Κανονισμός IRC 2022.
* Ο Διεθνής Κανονισμός Καταμέτρησης IMS Rule.
* Οι ισχύουσες Ειδικές Διατάξεις και εγκύκλιοι της ΕΙΟ/ΕΑΘ 2022 για τους Αγώνες Ανοικτής Θάλασσας.
* Ο Ειδικός Κανονισμός Aσφαλείας για αγώνες ιστιοπλοΐας ανοικτής θαλάσσης World Sailing

(Offshore Special Regulations) 2022-23.

Ο αγώνας κατατάσσεται στην κατηγορία 4 του Κανονισμού**. Όλα τα σκάφη υποχρεούνται να διαθέτουν VHF με λειτουργία στα κανάλια 16 & 74, καθώς και ένα κινητό τηλέφωνο σε λειτουργία.**

* Ο Διεθνής Κανονισμός Αποφυγής Συγκρούσεων στη Θάλασσα (Από τη δύση έως την ανατολή

του ηλίου αντικαθιστά το Μέρος 2 των RRS).

* Ο ισχύων Αθλητικός Νόμος
* Η παρούσα Προκήρυξη Αγώνων, οι Οδηγίες Πλου και οι τυχόν τροποποιήσεις τους.

Σε περίπτωση αντίφασης, υπερισχύουν οι Οδηγίες Πλου.

# **Κανονισμοί COVID-19**

* **Τα Υγειονομικά Πρωτόκολλα, οι Οδηγίες και οι ειδικές διατάξεις των υγειονομικών ή αθλητικών αρχών, όπως και της Εθνικής Αρχής (ΕΙΟ) σχετικά με την πρόληψη και αντιμετώπιση κρουσμάτων COVID – 19**, όπως αυτές ισχύουν κατά την περίοδο διεξαγωγής του αγώνα. Όλοι οι συμμετέχοντες στον αγώνα είναι υπεύθυνοι για την ενημέρωση και πλήρη κατανόηση όλων των σχετικών με το COVID-19 οδηγιών και κανονισμών.

# **Τυχόν μη συμμόρφωση με τα σχετικά Πρωτόκολλα θα αποτελεί λόγο μη συμμετοχής ή αποβολής από τον αγώνα.**

Η Κατηγορία Κινδύνου του αγώνα λόγω μαζικής συνάθροισης, βάσει των οδηγιών της World Sailing, κρίνεται ως **Χαμηλή**.

# **Επισημαίνεται ειδικότερα η υποχρέωση τήρησης των προβλεπομένων στο Επικαιροποιημένο Αγωνιστικό Υγειονομικό Πρωτόκολλο της ΕΙΟ, η χρήση μέσων ατομικής προστασίας και η σχολαστική εφαρμογή του ΧΑΜ (Χέρια, Μάσκες, Απόσταση).**

Ενδεικτικά, επισημαίνονται τα παρακάτω:

* + Υπάρχει υποχρέωση **ανανεωμένης Κάρτας Υγείας** των αθλητών και η συμπλήρωση του **Καταλόγου Εισερχομένων Εξερχομένων στο σκάφος**.
  + Οι ιστιοπλόοι πριν την επιβίβασή τους στο σκάφος οφείλουν να δηλώνουν υπεύθυνα στα υπόλοιπα μέλη της ομάδας ότι δεν παρουσιάζουν οι ίδιοι και κανείς στο περιβάλλον τους ΓΡΙΠΠΩΔΗ ΣΥΜΠΤΩΜΑΤΑ (βήχα, καταρροή, πυρετό. **Ο κυβερνήτης του σκάφους φυλάσσει** την δήλωση μη παρουσίας συμπτωμάτων κατά την είσοδο στην εγκατάσταση (**Κατάλογος εισερχομένων- εξερχομένων στην αθλητική εγκατάσταση**), τις οποίες προσκομίζει στη Γραμματεία των αγώνων, όποτε του ζητηθεί. Αδυναμία τήρησης αυτής της διάταξης συνιστά αντιαθλητική συμπεριφορά και ως τέτοια εκδικάζεται από την Επιτροπή Ενστάσεων. Η διενέργεια προληπτικού ελέγχου covid19 είναι υποχρεωτική για όλους τους συμμετέχοντες αθλητές, σύμφωνα με τα οριζόμενα στις πλέον πρόσφατες εγκυκλίους και διευκρινιστικές οδηγίες της ΓΓΑ.

1. ΔΙΑΦΗΜΙΣΕΙΣ – ΑΤΟΜΙΚΗ ΔΙΑΦΗΜΙΣΗ ΕΠΙ ΣΚΑΦΩΝ

Ισχύει ο Κώδικας Διαφήμισης της World Sailing (Advertising Code). Η εφαρμογή των διατάξεων του Κανονισμού θα ισχύσει από την 08:00 μέχρι την 24:00 του Σαββάτου 9 Απριλίου 2022.

Σκάφη που φέρουν ατομική διαφήμιση πρέπει να έχουν σχετική γραπτή άδεια από την Εθνική Αρχή και να καταθέσουν αντίγραφο της αδείας μαζί με την δήλωση συμμετοχής.

1. ΧΟΡΗΓΟΣ ΤΗΣ ΔΙΟΡΓΑΝΩΣΗΣ

Εάν υπάρξει χορηγός θα γνωστοποιηθεί με νεώτερη ανακοίνωση.

Ο οργανωτής όμιλος μπορεί να απαιτήσει τα συμμετέχοντα σκάφη να φέρουν σημαία ή αυτοκόλλητο με το σήμα του χορηγού καθ’ όλη τη διάρκεια των αγώνων.

1. ΔΙΚΑΙΩΜΑ ΣΥΜΜΕΤΟΧΗΣ

Στον αγώνα έχουν δικαίωμα συμμετοχής σκάφη με έγκυρο Πιστοποιητικό Ισοζυγισμού έκδοσης 2022 κατά ORC International, ORC Club ή IRC.

Το δικαίωμα συμμετοχής ορίζεται σε 20 Ευρώ.

Το δικαίωμα συμμετοχής θα πρέπει να κατατεθεί στον τραπεζικό λογαριασμό του διοργανωτή Ομίλου, ο οποίος είναι ο παρακάτω:

ΤΡΑΠΕΖΑ ΠΕΙΡΑΙΩΣ: GR05 0172 1870 0051 8706 1789 457 Δικαιούχος: Σ.Ε.Α.Ν.Α.Τ.Κ. Αποδεικτικό της κατάθεσης να αποσταλεί μαζί με τη Δήλωση συμμετοχής.

1. ΔΗΛΩΣΕΙΣ ΣΥΜΜΕΤΟΧΗΣ

Οι δηλώσεις συμμετοχής πρέπει να υποβληθούν στην Γραμματεία του ΣΕΑΝΑΤΚ το αργότερο μέχρι και την Πέμπτη 7 Απριλίου 2022 και ώρα 20:00 και να είναι γραμμένες στο ειδικό έντυπο δήλωσης συμμετοχής, το οποίο είναι διαθέσιμο και στην ιστοσελίδα του ΣΕΑΝΑΤΚ.

Οι δηλώσεις πρέπει να συνοδεύονται από:

* Aντίγραφο του ισχύοντος Πιστοποιητικού Ισοζυγισμού. Το Πιστοποιητικό Ισοζυγισμού δεν μπορεί να έχει ημερομηνία έκδοσης μεταγενέστερη της 7 Απριλίου 2022 και ώρας 15:00.
* Αντίγραφο Ασφαλιστηρίου Συμβολαίου του σκάφους εν ισχύ, σύμφωνα με τις διατάξεις της Εθνικής Αρχής.
* Κατάσταση Πληρώματος, με τις προϋποθέσεις που ορίζει η Εθνική Αρχή
* Δήλωση ενός αριθμού κινητού τηλεφώνου, τo οποίo θα βρίσκεται σε λειτουργία καθ’ όλη τη διάρκεια του αγώνα.
* Σε περίπτωση ύπαρξης διαφήμισης επί του σκάφους, αντίγραφο της σχετικής άδειας της Εθνικής Αρχής

H Οργανωτική Επιτροπή διατηρεί το δικαίωμα να δεχθεί δηλώσεις συμμετοχής και μετά τη λήξη του χρονικού ορίου υποβολής.

1. ημερομηνιες / ΔΙΑΔΡΟΜΕΣ

Πέμπτη 07/04/2022 20:00 Λήξη χρονικού ορίου δηλώσεων συμμετοχής.

Παρασκευή 08/04/2022 20:00 Ηλεκτρονική αποστολή των Οδηγιών Πλού.

Κυριακή 10/04/2022 10:30 Εκκίνηση Αγώνα : Φάληρο – Ν. Κασίδι αριστερά

(περιστροφή) – Φάληρο (απόσταση 18 ν.μ. περίπου).

Η Επιτροπή Αγώνων µπορεί να επιβραχύνει τη διαδροµή για µία ή περισσότερες κατηγορίες. ∆ιευκρινίσεις σχετικά θα δοθούν µε τις Οδηγίες Πλου.

1. ΣΧΗΜΑΤΙΣΜΟς & ΣΥγχωνευση ΚΑΤΗΓΟΡΙΩΝ

Η Επιτροπή Αγώνα θα διαχωρίσει τα συμμετέχοντα σκάφη στις ακόλουθες κατηγορίες:

**9.1. Performance**

Στην κατηγορία αυτή θα συμμετέχουν τα σκάφη με πιστοποιητικό ORC International ή ORC Club χαρακτηρισμένα ως Performance ή Sportboats καθώς και τα σκάφη με DA (Dynamic Allowance) μικρότερο ή ίσο με 0.230.

**9.2** **Sport**

Στην κατηγορία αυτή θα συμμετέχουν όλα τα υπόλοιπα σκάφη.

Σκάφος που ανήκει στην κατηγορία Sport μπορεί να συμμετέχει στη κατηγορία Performance εάν το επιθυμεί, δηλώνοντάς το στη δήλωση συμμετοχής.

Οι κατηγορίες Performance & Sport θα χωριστούν σε επιμέρους υποκατηγορίες με το CDL των σκαφών ανάλογα με τη συμμετοχή.

**9.4. Κατηγορία Non-Spinnaker**

Δεδομένου ότι με βάση την παρούσα προβλέπεται η σύσταση κατηγορίας ORC για σκάφη χωρίς μπαλόνι (Νon-Spinnaker), τα σκάφη με πιστοποιητικό αυτού του τύπου θα ενταχθούν στην κατηγορία αυτή υποχρεωτικά. Στην περίπτωση όπου δεν συμπληρώνεται ο απαιτούμενος αριθμός συμμετοχών προκειμένου η ιστιοδρομία για την κατηγορία αυτή να είναι έγκυρη σύμφωνα με τις διατάξεις της ΕΑΘ, το σκάφος θα ενταχθεί στην αντίστοιχη του πιστοποιητικού του κατηγορία.

**9.4. Κατηγορία IRC**

Στην κατηγορία IRC μπορούν να συμμετέχουν τα σκάφη IRC (endorsed) με έγκυρο Πιστοποιητικό Καταμετρήσεως.

Τυχόν συγχώνευση των κατηγοριών θα δοθεί μαζί με τις Οδηγίες Πλου στη Συγκέντρωση Κυβερνητών.

1. ΣΥΣΤΗΜΑ ΔΙΟΡΘΩΣΕΩΣ ΧΡΟΝΟΥ

10.1 Για τα σκάφη της κατηγορίας **Performance**, θα εφαρμοστεί το σύστημα διόρθωσης χρόνου **Performance Curve Scoring – Constructed Course**. Εναλλακτικά θα εφαρμοστεί το σύστημα διόρθωσης **Time On Time (ToT) – All Purpose**. Είναι στην κρίση της Επιτροπής Αγώνα ποιο σύστημα θα χρησιμοποιήσει σε κάθε κατηγορία σκαφών.

Τα δεδοµένα των µετρήσεων της Επιτροπής Αγώνα σχετικά µε τον προσδιορισµό των πλεύσεων, δεν συνιστούν λόγο αίτησης για επανόρθωση (redress).

10.1 Για τα σκάφη της κατηγορίας **Sport και Non-Spinnaker**, θα εφαρμοστεί το σύστημα διόρθωσης χρόνου **Time On Time (ToT) – All Purpose**.

10.3 Για τα καταμετρημένα κατά **IRC** σκάφη θα εφαρμοστεί το σύστημα **Time On Time**.

1. ΣΥΣΤΗΜΑ ΒΑΘΜΟΛΟΓΙΑΣ

Η βαθμολογία του αγώνα θα γίνει με το Σύστημα Χαμηλής Βαθμολογίας του Παραρτήματος Α των Διεθνών Κανονισμών της World Sailing.

1. ΟΔΗΓΙΕΣ ΠΛΟΥ - ΣΥΓΚΕΝΤΡΩΣΗ ΚΥΒΕΡΝΗΤΩΝ

Οι Oδηγίες Πλου θα σταλούν ηλεκτρονικά στους εκπροσώπους των συμμετεχόντων σκαφών την Παρασκευή 8/4/2022 και θα αναρτηθούν στην ιστοσελίδα του Ομίλου.

1. ΚΑΤΑΣΤΑΣΗ ΠΛΗΡΩΜΑΤΟΣ

Αλλαγές στη σύνθεση του πληρώματος μπορούν να γίνουν μόνον κατόπιν έγκρισης από την Επιτροπή Αγώνων.

Για λόγους ασφάλειας και ευθύνης τόσο του εντεταλμένου εκπροσώπου του σκάφους όσο και της Επιτροπής Αγώνων, η διαπίστωση λανθασμένης κατάστασης πληρώματος μπορεί να επιφέρει ακύρωση του σκάφους στην συγκεκριμένη ιστιοδρομία.

1. ΕΛΕΓΧΟΙ ΚΑΤΑΜΕΤΡΗΣΕΩΣ ΚΑΙ ΕΠΙΘΕΩΡΗΣΗ ΣΚΑΦΩΝ

Η Επιτροπή Αγώνων και η Τεχνική Επιτροπή διατηρεί το δικαίωμα επιθεώρησης και ελέγχου των συμμετεχόντων σκαφών, σε οποιοδήποτε σημείο αυτά και αν βρίσκονται, την 10 Απριλίου 2022 από ώρα 08:00 έως και δύο ώρες μετά τον τερματισμό του τελευταίου σκάφους.

Σε περίπτωση επιθεώρησης θα πρέπει να είναι διαθέσιμο και να τίθεται υπ’ όψιν της Επιτροπής αντίγραφο του ισχύοντος Πιστοποιητικού Ισοζυγισμού και του Measurement Inventory, όπου αυτό απαιτείται.

Επιτρέπεται η χρήση μόνο καταμετρημένων και σφραγισμένων πανιών, πάντα σύμφωνα με το ισχύον Πιστοποιητικό Ισοζυγισμού του κάθε σκάφους και τους σχετικούς ισχύοντες Κανονισμούς.

1. ΕΥΘΥΝΗ

Όλοι οι συμμετέχοντες στον αγώνα αποδέχονται ότι συμμετέχουν και αγωνίζονται αποκλειστικά με δική τους ευθύνη. Ούτε οι οργανωτές, ούτε οποιαδήποτε άλλη Επιτροπή που έχει σχέση με τον αγώνα φέρει καμία ευθύνη για οποιεσδήποτε υλικές και ηθικές ζημίες ή βλάβες στο υλικό, για βλάβες προερχόμενες από τραυματισμό ή θάνατο προσώπου στους μετέχοντες ή τρίτους, που τυχόν συμβούν κατά την διάρκεια του αγώνα ή οιαδήποτε άλλη ώρα.

Είναι αποκλειστική ευθύνη του κυβερνήτη ή όσων χειρίζονται το σκάφος να κρίνουν τη φυσική κατάσταση και το βαθμό εκπαιδεύσεως του πληρώματος, την αξιοπλοϊα του σκάφους του, της εξαρτίας, την ένταση του ανέμου, την κατάσταση της θάλασσας και τις μετεωρολογικές προγνώσεις και να αποφασίσουν αν θα λάβουν μέρος ή όχι στον προγραμματισμένο αγώνα.

Ιδιαίτερα εφιστάται η προσοχή στον θεμελιώδη κανόνα RRS 4 των Διεθνών Κανονισμών Ιστιοδρομιών της World Sailing «Απόφαση για την συμμετοχή σε ιστιοδρομία», στον Κανονισμό Offshore Special Regulations της World Sailing, ειδικά σχετικά με τις γνώσεις παροχής εξειδικευμένων πρώτων βοηθειών, καθώς και στα οριζόμενα στις Ειδικές Διατάξεις Αγώνων της ΕΑΘ/ΕΙΟ.

Κατά την διάρκεια του αγώνα είναι υποχρεωτική η λειτουργία του VHF (υποχρεωτικά Κανάλια 16 & 74) καθώς και των δύο κινητών τηλεφώνων που δηλώθηκαν με τη δήλωση συμμετοχής.

1. ΑΣΦΑΛΕΙΑ ΣΚΑΦΩΝ

Όλα τα συμμετέχοντα σκάφη οφείλουν να διαθέτουν έγκυρη ασφαλιστική κάλυψη έναντι τρίτων. Το ασφαλιστήριο συμβόλαιο πρέπει να καλύπτει ρητά την αστική ευθύνη έναντι τρίτων κατά την συμμετοχή του σκάφους σε αγώνες ιστιοπλοΐας.

1. δικαιωματα χρησησ

Ο ΣΕΑΝΑΤΚ διατηρεί το δικαίωμα να χρησιμοποιεί οπτικό υλικό από τον αγώνα κατά την κρίση του, χωρίς καμία απαίτηση από τους συμμετέχοντες.

1. επαθλα

Θα απονεμηθούν έπαθλα στους νικητές, ανάλογα με τη συμμετοχή. Η απονομή επάθλων θα γνωστοποιηθεί με νεώτερη ανακοίνωση.

Η ΟΡΓΑΝΩΤΙΚΗ ΕΠΙΤΡΟΠΗ